હળવદ : હર હંમેશ વિવાદમાં ચમકતા રહેતા હળવદ માર્કેટિંગ યાર્ડમાં નિર્માણ પામેલી ચા, પાણી,પાન અને કરિયાણાની મોકાની દુકાનો માટે આવતીકાલે હરરાજીનું નાટક ભજવવામાં આવનાર હોવાની ચોંકાવનારી વિગતો પ્રકાશમા આવી છે, હળવદ યાર્ડની ત્રણ દુકાન માટે 35,25 અને 10 લાખના તળિયાના ભાવ રાખવામાં આવ્યા છે પરંતુ હરરાજી અગાઉ જ લગતા વળગતા મામકાઓને દુકાનની લ્હાણી કરવા તખ્તો ઘડી કાઢવામાં આવતા યાર્ડના વેપારીઓમાં ચકચાર જાગી છે.